**Pomoc ako z rozprávky**

Veľké množstvo ľudí v produktívnom veku, ale aj veľké množstvo mladých nevyužíva svoj čas efektívne a často podľahne prokrastinácii. Tá sa stala fenoménom tejto doby.

Naopak rodiny s deťmi, ktoré majú vážne zdravotné, či existenčné problémy, niečo ako prokrastináciu, či nadbytok času nepoznajú. Najmä v rodinách s ťažko zdravotne postihnutými deťmi, je čas tou najvzácnejšou komoditou.

V návrhu našej kampane sme sa preto rozhodli apelovať na našu CS, aby premenila vlastnú neproduktívnu zábavu za produktívnu a pri tom hravou formou pomohla rodinám v núdzi darovať drahocenný čas. A neskôr aj potrebné peniaze.

Ako to spravíme?

Ľuďom, ktorí nemajú vypracovaný zvyk pomáhať a darovať, sa ľahšie pomáha v malej miere a bez veľkej námahy. Preto im ponúkneme, aby deťom v postihnutých rodinách narozprávali rozprávky a príbehy, ktoré budú počúvať vo voľnom čase. Využijeme pri tom najmä univerzálne médium web stránky (microsite pod doménou dakujeme.sme.sk), kde bude uverejnený zoznam rozprávok a príbehov aj s ich textovým obsahom. Darca si vyberie, ktorý príbeh chce pomôcť prerozprávať a stane sa tak jeho súčasťou. Darcovia tak spolu vytvoria unikátne audio-príbehy, ktoré budú deťom a rodičom pomáhať v ťažkých chvíľach.

A ako sa dostanú príbehy z web stránky k rodinám?

Po skompletizovaní nahrávky každého titulu sa jeho „profil“ na stránke zmení na „crowdfundingový“ projekt, kde budú ľudia prispievať na to, aby sa mohol nahrať na fyzický nosič a zaslať spolu s vyzbieranou sumou rodine v núdzi. Daný príbeh si budú môcť následne zakúpiť aj sami darcovia, čím môžu ešte viac prispieť.

Na promo kampane využijeme v prvom rade zvukové médiá (rádio, streamovacie služby), sociálne médiá a influencerov, kde využijeme obsah vygenerovaný v rámci hlavnej aktivity a dokumentáciu v podobe „user generated“ contentu.

Na začiatku kampane teda ľudôm ukážeme, že darovanie môže byť ľahké a zábavné a následne ich motivujeme k finančnej podpore.